PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14851)
  + [Valencià](/va/acuerdo/14251)






Selector de idioma

Leer

* [Español](/es/acuerdo/14819)
* [Valencià](/va/acuerdo/14402)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021

Data d'aprovació
:   28/06/2021

Data de publicació
:   30/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14516)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14294)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14207)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021&url=https://www.boua.ua.es/va/acuerdo/14935)

**Títol:** PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 28 de juny de 2021

PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2021

BASES

Aquesta convocatòria s'estructura en els apartats següents:

1. Definició i objectius

1.1 La Universitat d'Alacant és una institució pública d'educació superior compromesa de forma integral amb la responsabilitat social, tant en la gestió interna com amb la difusió de coneixement i la promoció de la investigació.

1.2 La Càtedra de Responsabilitat Social va nàixer mitjançant un acord de col·laboració entre la Universitat d'Alacant i la Conselleria de Transparència, Responsabilitat Social, Participació i Cooperació de la Generalitat Valenciana a través de la Direcció General de Responsabilitat Social i Foment de l'Autogovern. Entre els seus objectius destaca impulsar la docència i la investigació sobre la responsabilitat social.

1.3 Una part essencial del seu compromís consisteix a establir i impulsar actuacions que fomenten la investigació sobre temes específics relatius a la gestió responsable aplicables a una organització. Aquests temes són:

* Governança
* Drets humans
* Pràctiques laborals
* Medi ambient
* Pràctiques justes d'operació
* Assumptes de consumidors/es
* Participació activa en la comunitat
* Entre d'altres, qüestions relatives a emprenedoria social, ètica empresarial i investigadora, finances ètiques, clàusules socials en la contractació pública, desenvolupament sostenible, etc.

GOVERNANÇA: la governança és el sistema pel qual una organització pren i implementa decisions per a aconseguir els seus objectius. És, a més, el pilar central de la responsabilitat social, i és un instrument imprescindible perquè les organitzacions aborden la resta de matèries fonamentals.

DRETS HUMANS: els drets humans són aquells drets que té tot individu pel simple fet d'haver nascut. Per a assegurar-ne el compliment, sense delegar aquesta supermissió a la capacitat de l'estat en què s'opera, l'ISO 26524 recomana conèixer la normativa internacional sobre drets humans. Això s'ha de fer tant per a la mateixa organització com per a la cadena de proveïdors/es.

PRÀCTIQUES LABORALS: les pràctiques laborals d'una organització són totes aquelles pràctiques i polítiques que involucren els/les treballadors/es de la mateixa organització o treballadors/es subcontractats/des. A través d'unes bones pràctiques laborals, una organització pot influir en el context social de forma molt positiva: foment d'ocupació per a col·lectius en risc d'exclusió social, promoció de la conciliació o reducció de la bretxa laboral entre homes i dones.

MEDI AMBIENT: tota organització genera impactes en el medi ambient: consum d'aigua, emissions de carboni, impacte en la biodiversitat i els ecosistemes, generació de residus... La norma ISO 26107 fa una crida a abordar el tema del medi ambient de manera integral tenint en compte la importància dels factors econòmics, socials, de salubritat i ambientals que se'n deriven, i la interrelació que existeix entre aquests.

PRÀCTIQUES JUSTES D'OPERACIÓ: les pràctiques justes d'operació fan referència a la necessitat que l'organització tinga un comportament ètic en les relacions amb altres organitzacions, com també amb les parts interessades.

ASSUMPTES DE CONSUMIDORS/ES: és important que les organitzacions assumisquen responsabilitats amb els/les consumidors/es, i desenvolupen per a fer-ho estratègies de màrqueting amb informació veraç. També es recomana desenvolupar capacitació a aquests/es consumidors/es en temes de consum responsable, entre d'altres.

PARTICIPACIÓ ACTIVA I DESENVOLUPAMENT DE LA COMUNITAT: l'ISO 26667 proposa desenvolupar polítiques i processos que contribuïsquen al desenvolupament polític, econòmic i social de les comunitats de la zona d'influència. Per això, suggereix donar suport a institucions o grups organitzats de la societat civil, promoure l'educació permanent i la cultura, enfortir les relacions socials i els recursos econòmics, en especial els de grups vulnerables, etc.

ALTRES MATÈRIES: emprenedoria social, ètica empresarial i investigadora, finances ètiques, clàusules socials en la contractació pública, desenvolupament sostenible (turisme responsable, mobilitat sostenible, etc.) i d'altres relacionades amb mesures davant impactes socials, laborals i mediambientals de l'activitat d'empreses i entitats.

1.4 Per a fer-ho publica aquesta convocatòria de premis als millors treballs tutoritzats (fi de grau, TFG, i fi de màster, TFM) que aborden aquestes temàtiques en qualsevol de les manifestacions i perspectives teòriques i metodològiques, desenvolupats i defensats en la Universitat d'Alacant al llarg del curs acadèmic 2020/2021.

1.5 L'objectiu principal d'aquests premis és la promoció de l'activitat investigadora en el marc general de la responsabilitat social, independentment de la disciplina acadèmica des de la qual siga tractada.

2. Participació

2.1 Podrà optar als premis qualsevol alumne o alumna que haja desenvolupat i defensat el seu projecte en la Universitat d'Alacant durant el curs 2020/2021 i que es trobe relacionat amb la responsabilitat social i els temes esmentats anteriorment.

2.2. Els TFG i els TFM hauran d'haver aconseguit, en la defensa, una nota mínima de 9 (nou).

2.3 Els TFG i els TFM es presentaran de manera telemàtica a través del tràmit Instància genèrica disponible en l'aplicació d'UACloud:

En el camp EXPOSA caldrà indicar:

- PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA DE RESPONSABILITAT SOCIAL 2020.

- Si es tracta d'un TFG o un TFM.

En el camp SOL·LICITA caldrà indicar: dirigit a Vicerectorat d'Igualtat, Inclusió i Responsabilitat Social.

En el camp DOCUMENTS ADJUNTS haurà d'adjuntar-se en format PDF el Treball de Fi de Grau o el Treball de Fi de Màster, sense que en conste l'autoria ni la tutorització.

La grandària màxima admissible del document és de 15 Mb.

3. Jurat i avaluació

3.1 Es conformarà un jurat per a avaluar les candidatures als premis.

3.2 El jurat estarà format per cinc persones: la rectora (o persona en qui delegue), que exercirà les funcions de presidenta; el director del Secretariat de Responsabilitat Social, que exercirà les funcions de secretari; la directora de la Càtedra de Responsabilitat Social; un representant de la Direcció General de Responsabilitat Social de la Generalitat Valenciana i un membre del Grup Multidisciplinari de Responsabilitat Social de la Universitat d'Alacant.

3.3 Les sol·licituds seran avaluades per part del jurat a partir de l'anàlisi i la discussió de la documentació rebuda per a cadascuna de les candidatures. Seran considerats els aspectes següents:

* La rellevància del tema estudiat, així com les implicacions que puguen derivar-se en termes de promoció de la responsabilitat social.
* L'originalitat i la innovació, l'anàlisi de la dificultat i els aspectes pràctics d'implantació (viabilitat) en l'àmbit de la responsabilitat social.
* L'originalitat i la rigorositat en el plantejament i el disseny del treball. L'anàlisi de la situació actual de la responsabilitat social i propostes de millora, com també qualsevol altra circumstància que afecte l'àmbit de la responsabilitat social.

4. Premis

4.1 S'hi estableixen els premis següents:

Premi a un Treball de Fi de Grau i accèssit, dotats de 350 i 300 euros respectivament, i premi a un Treball de Fi de Màster i accèssit, dotats de 450 i 400 d'euros respectivament.

4.2 Els premis podran ser declarats deserts si, segons el parer del jurat, cap de les obres presentades reuneix els requisits suficients per a merèixer-ne la concessió.

4.3 El lliurament del premi es podrà fer en un acte acadèmic organitzat a aquest efecte.

4.4 Els treballs premiats es donaran a conèixer a través de la pàgina web de la càtedra i per altres mitjans que es consideren adequats.

5. Marc legal i pressupost

La dotació econòmica per a aquesta convocatòria és de 1.500 euros i es troba consignada en l'orgànica 38.48.2S.02.12 de la Facultat de Dret.

L'execució d'aquesta dotació està supeditada a la disponibilitat de liquiditat de la Universitat d'Alacant.

Aquesta convocatòria s'ajustarà a allò que estableix la Llei 38/2003, de 17 de novembre, general de subvencions. S'hi aplicaran les retencions de rendes que, si escau, establisca la legislació vigent.

6. Dates

6.1 Presentació de candidatures/sol·licituds: la convocatòria es publicarà en el BOUA amb caràcter informatiu, prèviament a la publicació de l'extracte en el DOGV.

El termini d'inscripció s'inicia l'endemà de la publicació de l'extracte d'aquesta convocatòria en el DOGV i finalitza el 18 d'octubre del 2021.

6.2 Resolució d'adjunció dels premis: 25 d'octubre del 2021.

La participació en els premis implica l'acceptació d'aquestes normes.

7. Notificacions

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://web.ua.es/va/catedra-responsabilidad-social/presentacio/catedra-de-responsabilitat-social-de-la-generalitat-valenciana-en-la-universitat-d-alacant.html>, que substitueix la notificació a les persones interessades i té els mateixos efectes.

8. Protecció de dades

Les dades de carácter personal que consten en la sol·licitud seran tractades per la Universitat d'Alacant com a responsable, i incorporades en l'activitat de tractament Subvencions, beques, ajudes i premis. La finalitat d'aquest tractament de dades personals serà la gestió i la resolució de la convocatòria. Finalitat basada en l `interès públic de la convocatòria i en la sol·licitud de participació.

En el marc dels tractaments esmentats, les dades no seran cedides a tercers, excepte obligació legal.

Pot exercitar els drets d'accés, rectificació, supressió i portabilitat de les dades, de limitació i oposició al tractament, com també a no ser objecte de decisions basades únicament en el tractament automatitzat de les dades, si escau, davant la Gerència de la Universitat en el Registre General de la Universitat d'Alacant o bé a través de la seu electrònica: <https://seuelectronica.ua.es/>.

9. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte, determinen la impossibilitat de continuar el procediment o produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la consideració en la resolució que pose fi al procediment.

Alacant, 28 de juny de 2021

La rectora,

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03883 Sant Vicent del Raspeig - Alacant  
 Tel. 85 603 6837 - Fax 47 719 7428](https://www.google.es/maps/@44.665658,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12944&trk=tyah&trkInfo=tarId%2R2601077535196%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)